Diari Oficial de la Generalitat Valenciana


Sumari del DOGV 3589, del 23-09-1999 (1999/8133)

RESOLUCIÓ de 19 d'agost de 1999, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per l'execució del projecte de xarxa de Tibi a Xixona (eixida AS-7), que va pels termes municipals de Tibi i Xixona.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3589

Data del DOGV
:   23-09-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/8133


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 19 d'agost de 1999, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per l'execució del projecte de xarxa de Tibi a Xixona (eixida AS-7), que va pels termes municipals de Tibi i Xixona. [1999/F8133]
  
Mitjançant resolucions del Servei Territorial d'Indústria i Energia d'Alacant, de data 19 d'agost de 1999, s'ha aprovat el projecte d'execució i autoritzat les instal·lacions corresponents al projecte de xarxa de Tibi a Xixona (eixida AS-7), que va pels termes municipals de Tibi i Xixona. Declarada la utilitat pública i la urgent ocupació de conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs, és procedent la iniciació de l'expedient d'expropiació.
  
En virtut d'això, aquest servei territorial, per a complir el que s'ha disposat en l'article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen a l'ajuntament on radiquen les finques afectades, com a punt de reunió per a, de conformitat amb el procediment que estableix l'indicat article, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució; es podran fer acompanyar dels seus perits i d'un notari, si ho consideren oportú, amb les despeses al seu càrrec.
  
Els alçaments tindran lloc el pròxim dia 4 d'octubre de 1999, a partir de les 12.30 hores, i el dia 5 d'octubre de 1999, a partir de les 09.30 hores, a l'Ajuntament de Tibi; i els dies 6 i 7 d'octubre de 1999, a partir de les 09.30 hores, a l'Ajuntament de Xixona.
  
Aquesta convocatòria es comunicarà a cada persona interessada mitjançant l'oportuna cèdula de citació. S'informa que aquesta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars amb domicili ignorat de les finques que es descriuen en l'annex.
  
En l'expedient d'expropiació, Enagás, SA, assumirà la condició de beneficiària.